玉楼春

玉楼春，词牌名。亦称《木兰花》、《春晓曲》。双调五十六字，上下阕各四句，三仄韵。

異名
《花間集》顧敻詞起句，有「月照玉樓春漏促」句，又有「柳映玉樓春日晚」句；《樽前集》歐陽炯詞，起句有「春早玉樓煙雨夜」句，又有「日照玉樓花似錦，樓上醉和春色寢」句，取為調名。另李煜詞，名《惜春容》；朱希真詞，名《西湖曲》；康與之詞，名《玉樓春令》；《高麗史·樂志》稱為《歸朝歡令》。

词牌格式 
註：表示平聲，表示仄聲，表示本仄可平，表示本平可仄，粗體表示韻腳。

正體 
雙調五十六字，上下闕各四句、三仄韻，一韵到底。

例词：
李煜

晚妝初了明肌雪，春殿嬪娥魚貫列。鳳簫吹斷水雲閒，重按霓裳歌遍徹。

臨風誰更飄香屑？醉拍闌干情味切。歸時休放燭花紅，待踏馬蹄清夜月。

顧敻
拂水雙飛來去燕。曲檻小屏山六扇。春愁凝思結眉心。綠綺懶調紅錦薦。

話別多情聲欲戰。玉箸痕留紅粉面。鎮長獨立到黃昏。卻怕良宵頻夢見。

宋祁

东城渐觉风光好，榖皱波纹迎客棹。绿杨烟外晓寒轻，红杏枝头春意闹。

浮生长恨欢娱少，肯爱千金轻一笑。为君持酒劝斜阳，且向花间留晚照。

欧阳修
1.
别后不知君远近，触目凄凉多少闷。渐行渐远渐无书，水阔鱼沉何处问。

夜深风竹敲秋韵，万叶千声皆是恨。故欹单枕梦中寻，梦又不成灯又烬。

2.
尊前擬把歸期說，未語春容先慘咽。人生自是有情痴，此恨不關風與月。

離歌且莫翻新闋，一曲能教腸寸結。直須看盡洛城花，始共春風容易別。

周邦彥

桃溪不作從容住，秋藕絕來無續處。當時相候赤闌橋，今日獨尋黃葉路。　　

煙中列岫青無數，雁背夕陽紅欲暮。人如風後入江雲，情似雨點黏地絮。

李清照

紅酥肯放瓊苞碎，探著南枝開遍未？不知醞藉几多時，但見包藏無限意。　　

道人憔悴春窗底，悶損闌干愁不倚。要來小看便來休，未必明朝風不起。

參考文獻 
清·王奕清 等.《欽定詞譜》. 中國書店. 2010年1月出版. ISBN 9787806637470.

词牌